கேள்வி: யோகநரசிம்மர் கோயில், தேவராயனதுர்கம் - அமைப்பு பற்றி நீங்கள் என்ன அறிந்துள்ளீர்கள்?
பதில்: மலை உச்சியில் உள்ள நரசிம்மர் கோயில் முகப்பில் ஐந்து நிலைகள் கொண்ட இராச கோபுரம் திராவிடக் கட்டடக்கலையில் அமைக்கபட்டுள்ளது. இக்கோயிலின் வாயில் கிழக்கு நோக்கி அமைந்துள்ளது. கருவறையில் நரசிம்மர் தன் மடியில் இலட்சுமியை அமர்த்தியவாறு உள்ளார். இவர் உக்கிரமானவர் என்பதை காட்டும் விதமாக இந்த நசிம்மரின் மீசை மேல் நோக்கி அமைந்துள்ளது. இந்தக் கோயிலில் அனுமன், இராமானுசர், நம்மாழ்வார் (ஆழ்வார்) ஆகியோருக்கு சிற்றாலயங்கள் உள்ளன.
கேள்வி: யோகநரசிம்மர் கோயில், தேவராயனதுர்கம் - விழாக்கள் பற்றி தகவல் சொல்.
பதில்: இங்கு நரசிம்ம செயந்தி சிறப்பாகக் கொண்டாடப்படுகிறது. பங்குனி மாதம் முழுநிலவு நாளில் இங்கு தேரோட்டம் நடக்கிறது. தேர் புறப்படும் முன்னர் வானில் கருடன் மூன்றுமுறை சுற்றிவருவது காலம் காலமாக நடந்துவரும் ஒரு நிகழ்வு ஆகும். அவ்வாறு கருடன் சுற்றியபிறகே தேர் தன் நிலையிலிருந்து புறப்படும். அத்திருவிழாவின்போது ''கருதபுதி'' என்னும் பிரசாதம் வழங்க்கப்படுகிறது. அதை குழந்தைப் பேறு இல்லாத இணையர் வாங்கி உண்டால் குழந்தைப் பேறு உண்டாகும் என்ற நம்பிக்கை உள்ளது. இதனால் தேர்த்திருவிழாவின் போது குழந்தைப் பேறு இல்லாத இணையர் வந்து பிரசாதத்தை வாங்கி உண்கின்றனர்.